Ifølge rapporten vil det gå hårdt ud over den amerikanske økonomi og ramme de almindelige amerikanere på pengepungen. De peger blandt andet på, at de er langt dyrere at købe en Ford Ranger-pickup truck i Norden end i USA.

- Hvis man indførte de nuværende politikker, man har i Norden, så ville amerikanske familier, der har en gennemsnitsindkomst, skulle betale mellem 2.000 og 5.000 dollar (mellem 13.000 og 33.000 kroner, red.) ekstra om året i skat, står der i den 72 sider lange rapport, hvori Danmark bliver nævnt 20 gange.

- Levestandarden i de nordiske lande er mindst 15 procent lavere end i USA, skriver de og postulerer derudover, at "selv fattige husholdninger i USA" i visse henseender har en bedre levestandard end den gennemsnitlige indbygger i Danmark, Sverige og Finland.

De henviser blandt andet til en rapport fra 2004, der viser, at almindelige danskere, svenskere eller finner har mindre boliger, end fattige amerikanere har.

Læs også : Medier i USA går i rette med Fox-vært efter kritik af Danmark

Socialisme er et skældsord

Rapporten kommer kort tid før det amerikanske midtvejsvalg, hvor Republikanerne kæmper for at bevare det politiske flertal i både Senatet og Repræsentanternes Hus.

Og spørger man den danske økonom Jacob Kirkegaard, som er senior fellow ved Peterson Institute for International Economics i Washington D.C., er der ingen tvivl om, at rapporten skal læses ind i den nuværende politiske debat.

- Socialisme er et skældsord i USA, og målet er at give de republikanske aktivister nogle budskaber, de kan bruge over for vælgerne. Ikke mindst i forhold til de unge mennesker, der sammenlignet med tidligere generationer har fået sig en røvtur, for at sige det ligeud, siger han og fortsætter: